Vi cykler til arbejde
Vi cykler til arbejde, årlig kampagne for at få flere ansatte på danske arbejdspladser til at bruge cyklen til og fra arbejde. Kampagnen startede på initiativ af Cyklistforbundet i 1997 med ca. 30.000 deltagere og finder sted i maj måned. Formålet er at øge folkesundheden, mindske forureningen og nedsætte trængslen på vejene.
Kampagnen er Danmark største motionskampagne. Deltagelsen var i de første år stærkt stigende, men har i de senere år været svagt faldende; i 2014 var der ca. 70.800 deltagere fordelt på ca. 6900 hold over hele landet, og der blev tilbagelagt i alt ca. 10,1 mio. km.

Vi cykler til arbejdes hjemmeside
